**TÁMOGATÁSI ÚTMUTATÓ**

1. **A cég profitadójának 20%-a**

**A cég vezetője dönthet arról, hogy a jövedelemadója egy részét az államnak fizeti be, vagy a törvény által előírt szabályoknak megfelelően bizonyos részét karitatív vagy támogatói célokra használja fel.**

Amennyiben vállalkozásának jövedelme van és jövedelemadót fizet, így lehetőség van a törvények által előírt eljárás szerint (1994. évi 32. sz. törvény) a jövedelemadónak **20%**-át / vállalkozás forgalmának **0,75**%-át (cifra de afaceri) egy nonprofit szervezetnek átirányítani. Ez a cégnek nem jár plusz költséggel, ugyanakkor egy szervezetnek hatalmas segítség.

A Juventutti Alapítvány fő céljai egy egészséges, erőszakmentes iskolai légkör kialakítása, valamint a beteg és hátrányos helyzetű gyermekek támogatása. Amennyiben egyetért céljainkkal és fontosnak tartja ezt a típusú munkát, kérjük, támogassa tevékenységünket! Konzultáljon könyvelőjével a támogatási szándékról, majd határozzák meg a befizetendő jövedelemadó 20%-ának megfelelő összeget (vagy a forgalom 0,75%-ának megfelelő összeget). A Juventutti Alapítvány be van jegyezve azon szervezetek nyilvántartásába, amelyekre adókedvezmények vonatkoznak (7953572 / 05.04.2019 számú ANAF határozat). Az adományozásról készül egy szponzorszerződés a vállalat és a Juventutti Alapítvány között, amelyben szerepel az összeg és a támogatás teljesítési dátuma, ugyanis csak a szerződés és a kifizetési bizonylat alapján lesz elszámolható az adott negyedévben a szponzorköltség. Emellett a cégnek szükséges online leadnia az Adóhatóság felé egy bizonyos 107-es nyomtatványt, amely által lejelenti a szponzorálást.

1. **Felajánlás**

Amennyiben a cég úgy dönt, hogy más módon szeretné támogatni a Juventutti Alapítványt, mint a jövedelemadó leírása, felajánlhat egy bizonyos összeget a következőkre: beteg gyermek anyagi megsegítése, ERŐD iskolai erőszakmegelőző program, az Alapítvány fenntartási költségeiben való részvállalás. A támogatásra szánt összeget banki utalással vagy készpénzes átadással lehet célba juttatni, amelyről szerződés köttetik.

**MIÉRT JÓ EZ ÖNNEK IS?**

* segíthet egy nemes célt úgy, hogy közben a vállalkozásnak nem lesz plusz költsége;
* élvezheti a társadalmi felelősségvállalás pozitív hozadékait;
* növelheti cége presztízsét;
* új közönséget szólíthat meg.

**MIHEZ TUD HOZZÁJÁRULNI A FELAJÁNLÁSÁVAL?**

* ERŐD – iskolai erőszakmegelőző programunk fenntartása és továbbfejlesztése;
* eszközbeszerzés a program zavartalan működésére;
* beteg, rászoruló gyermekek megsegítése;
* csomagosztások.

**SZPONZORRENDSZERÜNK**

|  |  |
| --- | --- |
|  | ÖSSZEGHATÁR |
| 1.000lej alatt | 1.000 – 2.500lej | 2.500 – 5.000lej | 5.000 – 9.000 lej | 9.000 – 14.000 lej | 14.000 lej + |
| Év végi részletes pénzügyi beszámoló |  |  |  |  |  |  |
| Logó honlapon való megjelenítése (Partnerek) |  |  |  |  |  |  |
| Logó honlapon való megjelenítése (Támogatók), köszönetnyilvánító Facebook poszt |  |  |  |  |  |  |
| Logó honlapon való megjelenítése (Főtámogatók), szóróanyagokon való megjelenítés |  |  |  |  |  |  |
| Roll-up megjelenítése, interjú |  |  |  |  |  |  |
| Bástya díj\* |  |  |  |  |  |  |

\*Bástya díj – ezt a díjat a legelhivatottabb támogatóink számára hoztuk létre, hogy megköszönjük azt, hogy mellettünk állnak és bástyaként oltalmaznak minket. A díj az év végén megrendezett gálánkon kerül átadásra, ünnepélyes keretek között.